**S nárastom pohľadávok po splatnosti sa stretlo 77 % stavebných spoločností**

**Bratislava 30.6.2021 - Viac ako tri štvrtiny stavebných spoločností sa stretlo s nárastom pohľadávok po splatnosti (77 %). Osem z desiatich společnosti eviduje pohľadávky po splatnosti v rámci súkromného sektora (84 %). Podľa stavebných spoločností je hlavným dôvodom nárastu pohľadávok po splatnosti nedostatok financií na strane zákazníka (69 %). V prípade oneskorených platieb takmer polovica opýtaných nevyužíva žiadne opatrenia (47 %). Vyplýva to z Polročnej analýzy slovenského stavebníctva H1/2020 spracovanej analytickou spoločnosťou CEEC Research za podpory generálneho partnera, Považskej cementárne Ladce, a.s.**

Slovensko eviduje prudký nárast platieb po splatnosti. Viac ako tri štvrtiny stavebných spoločností sa stretlo s nárastom těchto pohľadávok (77 %). Iba pätina sa s týmto fenoménom nestretla (23 %). „*Naša spoločnosť nezaznamenala výrazné zhoršenie platobnej* *disciplíny našich obchodných partnerov. Samozrejme, z času na čas* *sa na trhu objavia podnikavci, ktorí sa snažia zneužiť dôveru svojich* *veriteľov. Zo strany štátu je naďalej potrebné zlepšovať podmienky* *v oblasti vymáhania polehotných pohľadávok a preverovať, či v* *sektore nedochádza k neúmernému predlžovaniu lehôt splatnosti.* *Nemôžeme sa vrátiť k obdobiu, keď bolo neplatenie faktúr priam až* *národným športom.“* komentuje situaci **Anton Barcík, predseda predstavenstva a generálny riaditeľ spoločnosti Považská cementáreň, a.s.**



Osem z desiatich spoločností eviduje pohľadávky po splatnosti v rámci súkromného sektora (84 %). V rámci štátnej správy eviduje pohľadávky po splatnosti 17 % opýtaných spoločností a v rámci samospráv eviduje pohľadávky po splatnosti zhodný podiel opýtaných stavebných spoločností.

S pohľadávkami po slatnosti v rámci verejnej správy má skúsenosti **Dalibor Novotný**

**predseda predstavenstva, riaditeľ spoločnosti SMS a.s.:** *„S touto situáciou sme sa stretli a paradoxne je to najväčší problém**u samospráv, ktoré dané finančné prostriedky síce majú na účtoch,**ale legislatíva im buď nedovoľuje ich uvoľniť, či už pre chýbajúce**schválenie zastupiteľstva, alebo hľadajú iný formálny problém pre**oneskorenie úhrad. Reálne sa nám potom stáva, že na zákazkách**s kvartálnou fakturáciou pre investora realizujeme stavebné**práce so platnosťou väčšou ako 5 mesiacov, čo môže mať za**následok posuny v úhradách našim subdodávateľom. Myslím, že**je potrebné vyvolať tlak, aby sa všetky verejné zákazky hradili*

*najneskôr v zákonom stanovenej maximálnej dobe splatnosti 60**dní, čo už je i tak dlhá doba pre menších dodávateľov. Preto už**i v tomto prípade musíme verejné zákazky financovať vlastnými**zdrojmi.“*

V roku 2020, v porovnaní s rokom 2019, neeviduje 56 % opýtaných stavebných spoločností žiadnu zmenu v podielu pohľadávok po splatnosti na celkových pohľadávkach. Naopak, pre 29 % spoločností sa jedná o rast pohľadávok po splatnosti v priemere o 22 %. Zostávajúcich 15 % stavebných spoločností zaznamenalo pokles týchto pohľadávok, a to v priemere o 32 %. Pohľadávky společnosti sú v priemere splatené za 36 dní.

Čo sa týka platobnej morálky samotných stavebných spoločností, potom u 70 % opýtaných nedošlo k zmene. Viac než desatina opýtaných eviduje nárast svojich záväzkov po splatnosti (12 %), a to v priemere o 12 %. Platobná morálka 18 % stavebných společnosti sa, naopak, zlepšila a ich záväzky po splatnosti poklesli v priemere o 24 %. Priemerne tvoria záväzky po splatnosti 10 % všetkých záväzkov stavebných spoločností.

Podľa stavebných spoločností je hlavným dôvodom nárastu pohľadávok po splatnosti nedostatok financií na strane zákazníka (69 %). Viac ako polovica opýtaných túto skutočnosť prisudzuje tiež koronavírusovej situácii (52 %). Viac ako tretina je názoru, že dôvodom je zdĺhavá administrácia faktúr, alebo snaha optimalizovať cash flow (oboje zhodne 35 %), prípadne neskoršie doručenie faktúry (8 %). Ďalších 16 % uvádzalo tiež iné dôvody, než sú vyššie uvedené, medzi ktoré najčastejšie patrila nedostatočná legislativa a vymožiteľnosť práva, neochota zákazníka zaplatiť, alebo druhotná platobná neschopnosť.

V prípade oneskorených platieb takmer polovica opýtaných nevyužíva žiadne opatrenia (47 %). Dve pätiny spoločností využíva upomienkové zasielanie faktúr (38 %) a viac ako desatina využíva outsourcingu pohľadávok na spoločnosť, ktorá tieto pohľadávky spravuje (15 %). Menej ako desatina svoje pohľadávky poisťuje (9 %). Ďalších 13 % tiež uviedlo iné riešenia, než sú vyššie uvedené, medzi ktoré patrí predovšetkým osobný styk s klientom.



**Polročná analýza slovenského stavebníctva H1/2021 je zverejnená na:**

[**www.ceec.eu**](http://www.ceec.eu)

**Kontakt pre média:**

Ing. Michal Vacek

Riaditeľ spoločnosti

CEEC Research

+420 776 023 170

michal.vacek@ceec.eu

Spoločnosť CEEC Research je prednou analytickou a výskumnou spoločnosťou zameriavajúcou sa na vývoj vybraných sektorov ekonomiky v krajinách strednej a východnej Európy. Jej štúdie sú využívané v súčasnej dobe viac ako 17 000 spoločnosťami. Spoločnosť CEEC Research vznikla v roku 2005 ako analytická organizácia špecializujúca sa na spracovávanie výskumov a analýz stavebného sektora, následne sa analytické zameranie rozšírilo aj na ďalšie vybrané sektory ekonomiky vrátane strojárenstva.

CEEC Research navyše k pravidelným a bezplatným analýzam tiež organizuje vysoko špecializované odborné konferencie, ktorých sa zúčastňujú generálni riaditelia najvýznamnejších spoločností, prezidenti kľúčových zväzov, cechov a komôr a rovnako aj ministri a najvyšší predstavitelia štátu z vybraných krajín.